b'\n_START_ARTICLE_\nIvan Kri\xc5\xbeaj\n_START_SECTION_\n\xc5\xbdivljenjepis\n_START_PARAGRAPH_\nRojen je bil v delavski dru\xc5\xbeini in se izu\xc4\x8dil za klju\xc4\x8davni\xc4\x8darja, zaposlil se je v tovarni Jugo\xc4\x8de\xc5\xa1ka. Bil je \xc4\x8dlan Sokola v Naklem, kjer je telovadil in igral nogomet. Bil je med ustanovitelji nogometnega kluba Slovan in leta 1938 med podpisniki uradne ustanovitve Sportskega kluba Slovan. Bil je prvi vratar nogometnega mo\xc5\xa1tva. _NEWLINE_Okupacijo je do\xc4\x8dakal kot vojak in tako je postal ujetnik, do 26. junija 1942 je bil v Hamburgu. Potem je bil izpu\xc5\xa1\xc4\x8den in se je zaposlil v Stra\xc5\xbei\xc5\xa1\xc4\x8du. Povezal se je z OF. Marca 1944 je od\xc5\xa1el v partizane, bil je v minerski \xc4\x8deti Gorenjskega odreda. Ve\xc4\x8dkrat je sodeloval pri miniranju proge Kranj - Jesenice. Postal je kandidat za \xc4\x8dlana KPJ. _NEWLINE_Ubit je bil maja istega leta, ko so jih Nemci napadli iz zasede.'